કર્ણાટકમાં ૧૨મી મેએ ચૂંટણી થશે અને ૧૫મી મેએ ખબર પડી જશે કે ત્યાંની પ્રજાએ રાષ્ટ્રપ્રેમી પક્ષને સમર્થન આપી વિકાસની દિશા પસંદ કરી છે કે ભાગલાવાદીઓને સમર્થન આપી રાજ્યના રકાસની દશા પસંદ કરી છે. ભાજપ, કોંગ્રેસ અને જેડીએસ જેવા મુખ્ય પક્ષો વચ્ચે હાલ કાંટાની ટક્કર જેવી સ્થિતિ છે. છેલ્લાં ૪૦ વર્ષમાં માત્ર એક જ વાર કેન્દ્રમાં સત્તાધારી પાર્ટી કર્ણાટકમાં સત્તામાં આવી હોય તેવું બન્યું છે.